Resep: JENNY & ELINOR SE GEBAKTE VIS | Rapport
Resep: JENNY & ELINOR SE GEBAKTE VIS
In hulle nuwe boek, Japtrap-aandetes, spreek Jenny Kay en Elinor Storkey elke huishouding se behoefte aan vinnige, gesonde, en bowenal lekker etes aan. Elinor meen: “Mense dink dikwels dis moeilik om vis gaar te maak, maar dié gereg is super-maklik en maak ’n heerlike aandete. Jy kan die kerriepasta na jou smaak aanpas en ook bietjie koljander bysit pleks van pietersielie. “Wat so lekker is van dié gereg is dat dit heeljaar lank werk – in die winter met geroosterde groente en in die somer met knoffelbrood en slaai.” – Uit Japtrap-aandetes (Struik, R160)BOEKBONUS Vyf My Tyd-lesers kan elk ’n eksemplaar van Japtrap-aandetes gratis kry. E-pos* die woord JAPTRAP in die onderwerpveld, jou naam, kontaknommer en pos-adres vóór 16 Julie na mytyd@newmediapub.co.za. (*Net een inskrywing per persoon.)VIS MET ’N SPESERY-BOLAAG4 dik stokvisfilette, ongeveer 100 g elk10 ml (2 t) seesout1 ui, grofweg gekap5 ml (1 t) gekapte vars knoffel5 ml (1 t) gerasperde vars gemmer30 ml (2 e) Griekse jogurt30 ml (2 e) kerriepasta15 ml (1 e) blatjang125 ml (½ koppie) vars broodkrummels30 ml (2 e) gekapte vars koljandersout en varsgemaalde swartpeper na smaak1 Verhit die oond tot 180?°C. Voer ’n bakplaat met foelie en smeer dit liggies met botter.2 Strooi ’n bietjie seesout oor die visfilette en hou eenkant.3 Kap die ui, knoffel en gemmer in ’n voedselverwerker fyn. Voeg die jogurt, kerriepasta en blatjang by en pols tot ’n dik pasta. Voeg die broodkrummels, koljander, sout en peper by en meng goed.4 Pak die visfilette op die bakplaat en smeer die pasta eweredig daaroor. Bak vir 12-15 minute of tot die vis deurgaar is. 5 Sit dit voor met geroosterde groente of ’n slaai. Wyn-idee’n Geurige viognier sal perfek pas by dié visgereg se gemmer- en kerriegeure. Probeer De Grendel of Creation s’n. – Elona Hesseling